ลงซื้อ ขึ้นขายโมนิก้าและทีมงาน
 *ดูเหมือนยุทธวิธี “ลงซื้อ ขึ้นขาย” จะกลายเป็นสูตรสำเร็จไปแล้วสำหรับการเข้าลงทุนในช่วงตลาดหุ้นไทยผันผวน ผสมกับแนวความคิด “เล็กสั้น ขยันซอย” ดัชนีถึงขยับขึ้นไปไหนไม่ได้สักที พร้อมกันนั้นต้องไม่ลืมว่า อิทธิพลตลาดหุ้นต่างประเทศยังเป็นตัวแปรที่ชี้ว่า วันนี้หุ้นจะ “ขึ้น” หรือ “ลง” จึงต้องเกาะติดสถานการณ์ของตลาดหุ้นไทยอย่างใกล้ชิดนะจะบอกให้
20 พ.ย. 2558

 *ดูเหมือนยุทธวิธี “ลงซื้อ ขึ้นขาย” จะกลายเป็นสูตรสำเร็จไปแล้วสำหรับการเข้าลงทุนในช่วงตลาดหุ้นไทยผันผวน ผสมกับแนวความคิด “เล็กสั้น ขยันซอย” ดัชนีถึงขยับขึ้นไปไหนไม่ได้สักที พร้อมกันนั้นต้องไม่ลืมว่า อิทธิพลตลาดหุ้นต่างประเทศยังเป็นตัวแปรที่ชี้ว่า วันนี้หุ้นจะ “ขึ้น” หรือ “ลง” จึงต้องเกาะติดสถานการณ์ของตลาดหุ้นไทยอย่างใกล้ชิดนะจะบอกให้
*เนื่องจาก “แรงซื้อ แรงขาย” ของนักลงทุนสถาบันแต่ละกลุ่มมีผลต่อการขยับขึ้นลงของดัชนี “โมนิก้า” ถึงเพ่งเล็งท่าทีของกองทุน ปอบผีฟ้า และ ฝรั่งตาน้ำข้าว มากเป็นพิเศษ เพราะผู้เล่นทั้ง 3 กลุ่มสลับกันซื้อขายกันอย่างสนุกสนาน และเท่าที่สังเกตพฤติกรรมที่ผ่านมาก็พบว่า พวกนี้เน้นเอากำไรแค่ 3-5%แล้วโกยอ้าวทันที จึงขอแจ้งให้ทราบโดยทั่วกันนะคะ
*ล่าสุดดัชนีวิ่งขึ้นมาปิดที่ 1,384.97 จุด บวกไป 8.15 จุด ด้วยมูลค่า 3.40 หมื่นล้านบาท “โมนิก้า” ถือเป็นการบอกที่กระท่อนกระแท่นไปหน่อย และเมื่อดูจากตำราที่เล่าเรียนมาพบว่า หุ้นขึ้นแบบไม่มีวอลุ่ม มักไปได้ไม่กี่น้ำ จึงสนับสนุนความคิดที่ว่า ดัชนีจะไปได้ไม่ไกล พร้อมกับทำให้แนวต้าน 1,400 จุดยังเป็นบริเวณขายทำกำไรต่อไปเหมือนเดิมเจ้าค่ะ
*แอ่น..แอ้น! ข่าวล่ามาแรงแจ้งว่า “เจ๊จูน” ภรรยาแสนสวยของ “หมอจอร์จ” ผู้กุมบังเหียนอาณาจักร WHAออกโรงแจ้งกับทีมงาน “ข่าวหุ้นออนไลน์” ถึงกระแสข่าวลือที่ออกมาตลอดทั้งวันว่า ตัวเองและสามีทิ้งหุ้นนั้น..ดิฉันขอปฏิเสธว่า ไม่เป็นความจริง เพราะความจริงคือ เราทั้ง 2 คนช้อนซื้อหุ้นเก็บไว้ในพอร์ต และจะแจ้งข้อมูลให้ ก.ล.ต. ทราบภายในวันนี้นะจะบอกให้
*เดี๊ยนในฐานะที่เป็นผู้หญิงเหมือนกัน จึงขอเป็นตัวกลางช่วยประกาศเรื่องดังกล่าวให้ทราบ พร้อมกันนี้ยังมีการสอบถามไปยัง “เสี่ยปู่” มีการขายหุ้นออกมาไหม? และคำตอบที่ได้รับจากปากนักเล่นรุ่นใหญ่คือ ไม่ได้ขาย!“โมนิก้า” ถึงมองว่า ตรงนี้เป็นหนังเรื่องยาวอย่างแน่นอน แถมคุณน้องยังประกาศโต่งๆ รู้สึกเห็นใจรายย่อยที่ตกเป็นเหยื่อของกระแสข่าวลือแบบนี้ ได้ใจเดี๊ยนไปเต็มๆ เจ้าค่ะ
*ตรงกับที่เม้นท์ไว้ว่าหุ้นเทิร์นอะราวด์เต็มตัวที่ “โมนิก้า” อยากเม้าท์มากสุดในเที่ยวนี้คือ SPORT ซึ่งก็มาตามนัดเหมือนที่คอมเม้นท์ไว้ และวันก่อนเดี๊ยนได้เม้าท์ว่า กำไรที่เกิดขึ้นในไตรมาส 3 คือจุดเปลี่ยนสำคัญที่แสดงให้ถึงกระบวนการรีดไขมันเป็นไปตามเป้าที่วางไว้ ต่อจากนี้จะมีแต่คำว่ากำไร..กำไร และก็กำไรล่าสุดราคาหุ้นเด้งรับข่าวมาปิดที่ 2.22บาท บวกไป 0.36 บาท หรือขึ้นไป 19.30% เมื่อเทียบกับ P/BV ที่ระดับ 2 เท่า ได้ราคาเป้าหมาย 3 บาทเป็นอย่างต่ำแบบนี้..ยังน่าสนใจไหม ลองไปคิดกันดูนะคะ
*เช่นเดียวกับในรายของ EPGของมันเห็นกันเต็มสองลูกตาตั้งแต่วันที่ “ป๋าเฉลียว” มาร่วมงานสัมมนาของ “ข่าวหุ้น” ปีนี้จะเป็นบันไดขั้นแรกของการเติบโตอย่างบูรณาการ และทำให้คนที่มาร่วมงานในวันนั้นช้อนซื้อหุ้นกันอย่างเมามัน ขณะที่วานนี้หุ้นวิ่งขึ้นมาปิดที่ 11.50บาท บวกไป 1 บาท หรือขึ้นไป 9.50% ด้วยมูลค่าการซื้อขายที่แน่นขนัดแบบนี้ ตามน้ำไปเลยดีกว่าตัวเอง
*ส่วนในรายของ BMCLจู่ๆ กระชากขึ้นมาปิดที่ 1.96บาท บวกไป 0.10บาท หรือขึ้นไป 5% “โมนิก้า” ถือเป็นจังหวะของการเกาะกระแสมากกว่าประเด็นอื่นๆ เพราะที่ผ่านมาเห็นกันอย่างโจ่งแจ้งว่า ทุกอย่างเดินมาตามแผน วันนี้ถึงตีความได้แค่ สัญญาณเทคนิคหนุน วอลุ่มซัพพอร์ต จึงมีการเข้ามาเล่นเก็งกำไรกันอีกยก ส่วนจะไปเกิน 2 บาทเหมือนรอบที่แล้วหรือไม่..วันนี้รู้ผลเจ้าค่ะ
*ไหนๆ เม้าท์ถึงหุ้นขนาดเล็กขึ้นมาทั้งที “โมนิก้า” ขอมองไปถึง ASIMARเพื่อช่วยกระตุ้นต่อมอะดรีนาลีนของใครบางคนดีกว่า ล่าสุดเห็นหุ้นวิ่งขึ้นมาปิดที่ 3.70บาท บวกไป 0.24 บาท หรือขึ้นไป 7% ด้วยมูลค่าที่หนาแน่นปานกลาง เดี๊ยนถึงอยากให้เหล่านักลุยรับหุ้นตัวนี้ไว้พิจารณา โดยเฉพาะก๊วนที่ชอบหุ้นต่ำสิบ ตัวนี้ถือเป็นอีกหนึ่งทีเด็ดที่ไม่ควรมองข้ามนะคะ
*ตบท้ายกันที่คุณพี่ “ชาลี จันทนยิ่งยง” รองเลขาธิการ ก.ล.ต. ได้ขอลาออกจากตำแหน่งก่อนเกษียณอายุ 6 เดือน ซึ่งจะมีผลสิ้นเดือน ธ.ค. ฟ58 ส่วนเหตุผลการลาออกของไม่ได้เปิดเผยต่อพนักงาน แต่เป็นเหตุผลส่วนตัวพร้อมยืนยัน การลาออกของไม่ใช่เกิดจากความขัดแย้งการทำงานกับคุณพี่ “รพี สุจริตกุล” เลขาธิการ ก.ล.ต.  เพราะที่ผ่านมาทำงานร่วมกันอย่างราบรื่น มีการหารือกันอย่างใกล้ชิด..จริงหรือไม่ ดูกันเอาเอง เดี๊ยนไม่ขอเป็นส่วนหนึ่งของความขัดแย้ง..อิอิอิ